Lamentu di u duttore Battesti

U Lamentu di u duttore Battesti hè un cantu tradiziunale di Corsica. Hè statu interpretatu da Canta U Populu Corsu.

U lamentu di u duttore Battesti
Quellu ch'hè nant'à sta tola
Stamane hè lu sgiò Battesti,
Ci ne nascerà mai più
In Orezza, omi di questi
L'arapisti o porca bara
Chì pensasti è chì facesti ?

Resta scurunatu Orezza
Cù la pieve d'Alisgiani
Ne sentenu gran'dulore
Tavagna cù Muriani
Rustinu cù Vallerustie
Lu nobile Ampugnani.

Di Santa Lucia Tiberi
Cù li Zerbi di Sermanu
Di Tralonca i Gabrielli
Cù li Natali di Lanu
Di Suveria li Cervoni
Pienghjeranu da luntanu.

Vi salutu o sgiò Duttore
Signor ghjudice di pace
Ind'è l'unu è l'altru gradu
Erate moltu capace
Ma la scellerata morte
Nun guarda ciò ch'ella face.

Penna calamaru è canta
Furmà ne vogliu una storia
Ancu i seculi futuri
L'abbianu sempre in memoria
Chì nacque in casa Battesti
Un omu di tanta gloria.

Da vede dinù
 lamentu


Categoria:cantu tradiziunale di Corsica